Անձնական հարցերով ընդունելության օր

«Անձնական հարցերով ընդունելության օր» (ռուս.՝ «День приёма по личным вопросам»), 1974 թվականի խորհրդային գեղարվեստական ֆիլմ, որը նկարահանել է ռեժիսոր Սոլոմոն Շուստերը։


== Սյուժե ==
Ֆիլմը պատմում է «Էներգոմոնտաժ» տրեստի ղեկավար Բորիս Դմիտրիևիչ Իվանովի մեկ օրվա մասին։ Դա անձնական հարցերով աշխատակիցների ընդունելության օրը, ինչպես նաև կիսամյակի վերջին օրն է։ Մոտենում է նոր էներգետիկ հզորությունների ներդրման ծրագրի ժամկետի ավարտը, իսկ տրեստը պետք է պահպանի սոցիալիստական մրցույթում հաղթանակի համար փոխանցող կարմիր դրոշը։ Իվանովը ապահովագրվում է և կապվում է ղեկավարի հետ, որը խոստանում է խնդիրների դեպքում ռեզերվներ հատկացնել։
Տրեստի մասնագետները պատրաստվում են շահագործման հանձնել Նովոսերգիևկայում 800 ՄՎտ հզորությամբ տուրբինը։ Երբ փորձում այն դնել արդյունաբերական բեռնվածության տակ, խնդիր է առաջանում ւ ինժեներները մեկ ժամվա ընթացքում պետք է ելք գտնեն։ Տուրբինից կախված է տրեստի ծրագրի և ամբողջ նախարարության կատարումը։ Ոչ ստանդարտ լուծում է առաջարկում ինժեներ Տեմկինը, և պաևզվում է, որ նա իրավացի է։ Միևնույն ժամանակ, Իվանովը պետք է կարգավորի բնակարանային ցավոտ հարցը։ Նրա հետ կապվում է գլխավոր վարչության պետը և խնդրում է տալ բնակարանային ֆոնդ։ Տնօրենը ստիպված է համաձայնել, թեև ծրագրել էր բնակարաններից մեկը տալ հերթում սպասող Տեմկինին։ Ընդունելով աշխատակիցներին՝ Իվանովը բարդ կադրային հարց է լուծում տարածաշրջանային ստորաբաժանման տնօրեն Պալմինի հետ։ Տաղանդավոր ղեկավարին պատրաստում են նոր նշանակման, իսկ նա չի ուզում փոխել իր համար սովորական դարձած տեղն ու կոլեկտիվը։ Իվանովն ստիպված է համոզել ենթակային, որ նա ստիպված կլինի զսպել անձնական հետաքրքրությունները։ 
Աշխատանքային օրվա ավարտից առաջ Իվանովը զրույց է ունենում Լեոնիդ Մասլովի հետ։ Տեղակալը խնդրում է նրան չօգտագործել թիմային մեթոդներ՝ առանց աշխատակիցներին հետաքրքրելու փորձի։ Իվանովը աշխատանքային ժամի ավարտից հետո երկար ժամանակ մնում է աշխատավայրում և սպասում է, որ Նովոսերգիևկայում էլեկտրակայանի համառ տնօրենը կստորագրի ագրեգատի ընդունման ակտը։ Իվանովը հեռանալուց առաջ վերջին հեռախոսազանգն է կատարում։ Նա կոնֆլիկտի է գնում պետի և իր հովանավորի հետ՝ հայտնելով, որ բնակարանը չի տալու։


== Դերերում ==
Օլեգ Ժակով – Լեոնիդ Մասլով
Անատոլի Պապանով – Բորիս Դմիտրիևիչ Իվանով
Օլեգ Բասիլաշվիլի – Իգոր Դյատլով
Օլեգ Բելով – Իվանովի վարորդը
Վլադիմիր Եմելյանով – գլխավոր պետ
Վլադիմիր Զամանսկի – Օլեգ Պալմին
Սվետլանա Կոնովալովա – ավագ պահակ
Օլեգ Կորչիկով – Աֆանասև
Լյուդմիլա Մաքսակովա – Գալինա
Իվան Սոլովյով – Նովո-Սերգիևսկի էլեկտրակայանի տնօրեն
Զինաիդա Շարկո – Սոֆյա Միխայլովնա, Իվանովի քարտուղարուհին
Միխայիլ Խիժնյակով – Տեմկին
Գեորգի Բուրկով – զոդող
Ալեքսանդր Սուսնին – զոդող
Մուսա Դուդաև – Վիկտոր
Իննա Ալենիկովա – պետի դուստրը (լուսագրերում՝ Ի. Միխայլիչենկո)


== Նկարահանող խումբ ==
Սցենարի հեղինակ՝ Պյոտր Պոպոգրեբսկի
Ռեժիսոր՝ Սոլոմոն Շուստեր
Օպերատոր՝ Ալեքսանդր Չեչուլին
Նկարիչ՝ Գեորգի Կրոպաչով
Կոմպոզիտոր՝ Բորիս Տիշչենկո


== Նկարահանումներ ==
Ֆիլմի նատուրալ նկարահանումները տեղի են ունեցել Մոսկվայում (տրեստի մուտքը, նրա ճակատը Խոմյակովի նախկին եկամտաբեր տան մուտքն է Պետրովկա, շենք 3/6 հասցեում, այն վայրը, որտեղ հետագայում նկարահանվել է «Ծառայողական սիրավեպ» ֆիլմը), Մոսկվայի ավազանում, գլխավոր հրամանատարի կաբինետը Նովինսկի նրբանցքում գտնվող շենքում, տուն 36/9 (կաբինետի պատուհանից երևում են ԱՄՆ դեսպանատան շենքը, Կիզիչեսկի ինը նահատակների տաճարի զանգակատունը, Կալինինի պողոտան և Հրազդանի ու Սլավոնական էլեկտրակայանների արդյունաբերական հրապարակներում։


== Ծանոթագրություններ ==


== Աղբյուրներ ==
«День приёма по личным вопросам» / Константин Щербаков / Советский экран № 12, июнь 1975 года